নির্মীয়মাণ উড়ালপুল ভেঙে পড়ার জন্য ভগবানকে দায়ী করে বসলেন দায়িত্বপ্রাপ্ত ঠিকাদার সংস্থা আই ভি আর সি এল-‌র অন্যতম কর্ণধার কে পি রাও!‌ দুর্ঘটনার পর সাংবাদিকদের তিনি জানান, ৪৫%‌ কাজ বাকি ছিল। একটা গার্ডার ‘‌মিস’‌ করে, তারপরে দ্বিতীয়টিও পড়ে যায়। এটা ভগবানের হাত ছাড়া আর কিছুই নয়। এমনটা আগে কখনও ঘটেনি। আমরাও বেদনাহত। এর প্রতিক্রিয়া শোনার পরেই মানুষের মধ্যে তীব্র প্রতিক্রিয়া হয়। টুইটারে অনেকেই প্রশ্ন তোলেন, এবার এফ আই আর কি ভগবানের বিরুদ্ধে হবে?‌ তবে ভগবানের ওপরেও খুব বেশি ভরসা রাখতে পারেননি সংস্থার কর্মীরা। দুর্ঘটনার খবর ছড়িয়ে পড়ার পরেই হায়দরাবাদের অফিস ছেড়ে পালিয়ে যান তাঁরা। আই ভি আর সি এলের শেয়ারের দামও প্রায় ১১%‌ পড়ে যায়।‌‌‌